b'\n_START_ARTICLE_\nPodul Eiffel\n_START_SECTION_\nIstoric\n_START_PARAGRAPH_\nLa 6/18 mai 1872 a fost \xc3\xaencheiat\xc4\x83 la Bucure\xc8\x99ti conven\xc8\x9bia rom\xc3\xa2no-rus\xc4\x83 privind jonc\xc8\x9biunea liniilor ferate ruse cu cele rom\xc3\xa2ne, Ia\xc8\x99i-Chi\xc8\x99in\xc4\x83u \xc8\x99i a ap\xc4\x83rut astfel necesitatea de a construi un pod rezistent peste Prut.\n_START_SECTION_\nConstruc\xc8\x9bie\n_START_PARAGRAPH_\nPodul feroviar de peste Prut de la Ungheni a fost construit \xc3\xaen perioada 1876-1877, dup\xc4\x83 proiectul arhitectului francez Gustave Eiffel, creatorul Turnului Eiffel din Paris. Podul a fost deschis pe 9/21 aprilie 1877, cu doar trei zile \xc3\xaenainte ca Rusia s\xc4\x83 declare r\xc4\x83zboi contra Turciei._NEWLINE_Mul\xc8\x9bumit de calitatea podului, Scarlat Pastia apeleaz\xc4\x83 tot la Gustave Eiffel pentru a construi \xc3\xaen 1882 \xc8\x99i Grand Hotel Traian din Ia\xc8\x99i._NEWLINE_Podul a intrat \xc3\xaen istorie sub numele de Podul de flori: la 6 mai 1990, zeci de mii de rom\xc3\xa2ni de pe cele dou\xc4\x83 maluri ale Prutului s-au re\xc3\xaent\xc3\xa2lnit \xc8\x99i s-au \xc3\xaembr\xc4\x83\xc8\x9bi\xc8\x99at, dup\xc4\x83 circa jum\xc4\x83tate de secol de \xc3\xaenstr\xc4\x83inare.'